**Vedtægt for Hjerteforeningens børneklub – Region [Nord/Midt/Syd/Sjælland/Hovedstaden]**

# Navn og hjemsted

§ 1. Hjerteforeningens børneklub – Region [Nord/Midt/Syd/Sjælland/Hovedstaden].

Stk. 2. Adressen er hos den til enhver tid værende formand.

Stk. 3. Disse vedtægter skal anses som supplerende vedtægter til Hjerteforeningens vedtægter, der primært er gældende på alle områder, hvor samme ikke er fraveget ved nærværende vedtægter. I tilfælde af fortolkningstvivl mellem nærværende vedtægter og Hjerteforeningens vedtægter, er sidstnævnte vedtægter gældende.

Stk. 4. Hjerteforeningens børneklub – Region [Nord/Midt/Syd/Sjælland/Hovedstaden] dækker rent geografisk den pågældende Region.

Stk. 5. Hjerteforeningens børneklub – Region [Nord/Midt/Syd/Sjælland/Hovedstaden], er i forhold til tildeling af repræsentantskabspladser jf. Hjerteforeningens hovedvedtægter §5, at betragte som en lokalforening.

# Formål

§ 2. Hjerteforeningens børneklub – Region [Nord/Midt/Syd/Sjælland/Hovedstaden] formål følger af Hjerteforeningens vedtægter § 2.

Stk. 2. Formålet for Hjerteforeningens børneklub – Region [Nord/Midt/Syd/Sjælland/Hovedstaden] er:

* At udbrede kendskabet til det at have hjertesygdom som barn/ung.
* At understøtte Hjerteforeningens politiske interessevaretagelse i relation til hjertebørn – og ungeområdet.
* At give mulighed for, at medlemmer kan udveksle erfaringer
* At bistå børn og unge med hjertesygdomme gennem oplysning og støtte til at leve et så normalt liv som muligt.
* At bistå med at give medlemmerne fælles oplevelser.

**Medlemmer**

§ 3. Indmeldelse sker til Hjerteforeningen.

# Generalforsamling

§4. Hvert år, senest den 15. marts, afholdes ordinær generalforsamling.

Stk. 2. Generalforsamlingen indkaldes med et varsel på mindst 3 uger. Bestyrelsen kan vælge at udsende indkaldelsen enten via klubbens hjemmeside, ved brev eller e-mail til medlemmerne eller via annoncering i lokalpressen. Indkaldelsen skal indeholde tid og sted for generalforsamlingen samt dagsorden og adresse/e-mailadresse på formanden. Udsendelsen af indkaldelsen skal ledsages af eventuelle forslag fra bestyrelsen. Alternativt skal det fremgå hvor information om de(t) fuldstændige forslag kan fås.

Stk. 3. Forslag fra medlemmerne skal for at komme til behandling på generalforsamlingen indsendes til formanden senest 2 uger før generalforsamlingens dato.

Stk. 4. Senest 1 uge før generalforsamlingen udsendes endelig dagsorden til medlemmerne indeholdende en oversigt over de indkomne forslag. Hvis de fuldstændige forslag med bestyrelsens bemærkninger hertil ikke udsendes, skal det klart fremgå, hvor information om de(t) fuldstændige forslag og bestyrelsens bemærkninger hertil kan fås. Den endelige dagsorden skal udsendes via én af de nævnte udsendelsesformer i stk. 2. Regnskab oplyses senest på generalforsamlingen.

Stk. 5. Der kan ikke stemmes ved fuldmagt.

Stk. 6. Det er kun medlemmer, som kan stemme på generalforsamlingen.

Stk. 7. Dagsordenen skal indeholde:

1. Valg af dirigent
2. Bestyrelsens beretning
3. Bestyrelsen fremlægger regnskab(er) til orientering
4. Behandling af indkomne forslag
5. Valg af bestyrelse
6. Eventuelt

Stk. 8. Ekstraordinær generalforsamling kan indkaldes af formanden eller mindst halvdelen af bestyrelsens medlemmer og skal indkaldes, hvis en fjerdedel af Hjerteforeningens børneklub – Region [Nord/ Midt/ Syd/ Sjælland/ Hovedstadens] medlemmer skriftligt forlanger det. Indkaldelsesmåde og –frister følger de for den ordinære generalforsamling gældende bestemmelser.

# Valg af bestyrelse

§ 5. Hjerteforeningens børneklub – Region [Nord/Midt/Syd/Sjælland/Hovedstaden] ledes af en bestyrelse på mellem fem og syv medlemmer.

Stk. 2. Kandidater til bestyrelsen skal være medlemmer af Hjerteforeningens børneklub – Region [Nord/Midt/Syd/Sjælland/Hovedstaden].

Stk. 3. Bestyrelsesmedlemmerne vælges for to år ad gangen, og der kan vælges op til to suppleanter, som vælges for et år ad gangen.

Stk. 4. Bestyrelsesmedlemmernes valgperiode er forskudt, så kun ca. halvdelen af bestyrelsen er på valg samtidigt. Genvalg kan finde sted.

Stk. 5. Bestyrelsen konstituerer sig selv, herunder med en formand.

Stk. 6. Bestyrelsen skal fastlægge nærmere retningslinjer for bestyrelsens arbejde ved udarbejdelse af en forretningsorden.

# Kontingent

§ 6. Hjerteforeningens børneklub – Region [Nord/ Midt/ Syd/ Sjælland/ Hovedstaden] medlemmer skal betale kontingent til Hjerteforeningen.

Stk. 2. Hjerteforeningens børneklub – Region [Nord/Midt/Syd/Sjælland/Hovedstaden] er ikke berettiget til at opkræve selvstændigt kontingent.

# Tegningsregler

§ 7. Hjerteforeningens børneklub – Region [Nord/Midt/Syd/Sjælland/Hovedstaden] tegnes af formanden og et bestyrelsesmedlem i forening eller af tre bestyrelsesmedlemmer i forening.

# Ansvarsområde

§ 8. Hjerteforeningens børneklub – Region [Nord/ Midt/ Syd/ Sjælland/ Hovedstaden] bestyrelse skal i deres virke være i overensstemmelse med Hjerteforeningens vedtægter og strategi.

Stk. 2. Hjerteforeningens børneklub – Region [Nord/ Midt/ Syd/ Sjælland/ Hovedstaden] bestyrelse kan ikke repræsentere eller tegne Hjerteforeningen i forhold, der vedrører Hjerteforeningens overordnede virke, med mindre dette i forvejen er godkendt af Hjerteforeningen.

# Indsamlede midler

§ 9. Hjerteforeningens børneklub – Region [Nord/Midt/Syd/Sjælland/Hovedstaden] skal i videst muligt omfang søge finansiering uden for Hjerteforeningen til aktiviteter. Alle midler skal dog være indeholdt i regnskabet.

Stk. 2. Hjerteforeningens børneklub – Region [Nord/Midt/Syd/Sjælland/Hovedstaden] kan desuden efter ansøgning opnå økonomisk støtte fra Hjerteforeningen til aktiviteter i deres område og inden for Hjerteforeningens overordnede formål.

Stk. 3. Såfremt en gavegiver eller testator har fremsat ønske herom, stilles gaven eller arven til disposition for Hjerteforeningens børneklub – Region [Nord/Midt/Syd/Sjælland/Hovedstaden].

# Opløsning

§ 10. Før beslutning om opløsning af Hjerteforeningens børneklub – Region

[Nord/Midt/Syd/Sjælland/Hovedstaden] skal opløsningen forelægges Hjerteforeningen til godkendelse.

Stk. 2. Hvis Hjerteforeningens børneklub – Region [Nord/Midt/Syd/Sjælland/Hovedstaden] opløses, tilfalder dens midler / formue Hjerteforeningen.

# Overgangsbestemmelser

§ 11. For landsdækkende klubber, bevarer bestående vedtægter deres gyldighed indtil en ny klubvedtægt er godkendt af Hjerteforeningens bestyrelse. Dette skal senest ske, så klubben kan godkende den nye klubvedtægt på den førstkommende klubgeneralforsamling.

Underskrevet af bestyrelsen for Hjerteforeningens børneklub – Region

[Nord/Midt/Syd/Sjælland/Hovedstaden]bestyrelse den [angiv dato]

Underskrifter: